Seeing Allah In Jannah
غامدی صاحب اپنی کتاب میزان میں لکھتے ہیں: اس میں شبہ نہیں کہ قیامت میں اہل ایمان اپنے پروردگار کہ دیکھیں گے، قرآن کی آیت ’کَلَّآ، اِنَّھُمْ عَنْ رَّبِّھِمْ یَوْمَئِذٍ لَّمَحْجُوْبُوْنَ‘ سے یہی بات معلوم ہوتی ہے، لیکن دیکھنے کے مختلف درجات ہیں، لہٰذا یہ دیکھنا بھی نگاہوں کا خدا کو پالینا نہیں ہے، اِس کی نوعیت غالباً یہی ہوگی کہ حجابات اٹھا دیے جائیں اور لوگ اپنے پروردگار کو اِس طرح دیکھیں، جس طرح وہ سورج اور چاند اور نجوم وکواکب کو دیکھتے ہیں جس کی حقیقت اِس سے زیادہ کچھ نہیں ہوتی کہ وہ ایک روشنی دیکھتے ہیں جو اِن اِجرام فلکی سے منعکس ہو کر اُن تک پہنچتی ہے۔ نبی صلی اللہ علیہ وسلم نے لوگوں کے استفسار پر اُنھیں سمجھانے کے لیے یہی مثال دی اور فرمایا ہے کہ تم اپنے پروردگار کو اِس طرح دیکھو گے کہ ایک رداے کبریائی کے سوا کوئی چیز بھی درمیان میں حائل نہ رہے گی۔